Նինոն ստեղծագործում է աննկատորեն ու շատ յուրովի: Երգելու նրա ոճը բացառիկ է: Սա «հիմքային» երաժշտություն է՝ զգացողություններից ծնված: Ցանկացած լավ երաժշտություն իր հիմքով ազգային է: Այս երաժշտությունը լսելու համար պարտադիր չէ տիրապետել վրացերենին, լիրիկան հորդում է յուրաքանչյուր բառից ու տողից, իսկ շատ իմպրովիզներ ծնվում են երգչուհու աստվածային ձայնից, որը չունի բառային կաղապարներ. դրանք ոչ թե բառեր են, այլ զգացմուքներ: Նինո Կատամաձե & Insight միությունը բարդ, խելացի, անկեղծ և զգացմունքային երաժշտություն է բարձր արվեստ գնահատողների համար: Դա կյանքի փիլիսոփայական պատում է: Մենք շատ քչերին գիտենք, ովքեր կարող են ձեզ, որպես կարևոր բաղադրիչի, ներգրավել իր ներաշխարհ: Իր հանդիսատեսի հետ խոսելիս նա ասում է. «Առանց ձեզ երաժշտությունը չի ստացվի»: Նրա համար ապրելն ու երգելն անբաժան են, սա անապական ֆոտոսինթեզ է, որով նա ապրում է ու կիսում է այդ կյանքը Insight խմբի երաժիշտների հետ: